স্টুয়ার্ট পয়েন্টার
স্টুয়ার্ট উইলিয়াম পয়েন্টার (জন্ম: ১৮ অক্টোবর, ১৯৯০) লন্ডনের হ্যামারস্মিথ এলাকায় জন্মগ্রহণকারী ও ইংরেজ বংশোদ্ভূত আইরিশ ক্রিকেটার। আয়ারল্যান্ড ক্রিকেট দলের পক্ষে আন্তর্জাতিক ক্রিকেটে প্রতিনিধিত্ব করছেন। দলে তিনি মূলতঃ উইকেট-কিপার হিসেবে অংশগ্রহণ করছেন। পাশাপাশি ডানহাতে ব্যাটিংয়ে পারদর্শী স্টুয়ার্ট পয়েন্টার। কাউন্টি ক্রিকেটে ডারহামের পক্ষে খেলছেন তিনি। পয়েন্টারের কাকা ডেরিক ভিনসেন্টও আয়ারল্যান্ডের পক্ষে খেলেছেন। আয়ারল্যান্ড ও মিডলসেক্সের সদস্য অ্যান্ড্রু পয়েন্টার সম্পর্কে তার বড় ভাই।